2ο ΔΗΜΟΤΙΚΟ ΣΧΟΛΕΙΟ ΓΛΥΦΑΔΑΣ Αρ.Πρ. 90/ 5-02-2025

AΠΟΚΡΙΑΤΙΚΕΣ ΕΚΔΗΛΩΣΕΙΣ - ΔΡΑΣΤΗΡΙΟΤΗΤΕΣ

Αγαπητοί γονείς και κηδεμόνες των μαθητών μας, σας ενημερώνουμε σχετικά με τις εορταστικές εκδηλώσεις και το πρόγραμμα που θα διεξαχθεί στο σχολείο μας την

***Τρίτη 18 Φεβρουαρίου 2025.***

Με απόφαση Σ.Δ. κι επικύρωσής της, τις πρώτες πρωινές ώρες του διδακτικού ωραρίου θα διεξαχθούν δραστηριότητες ανά τμήμα, κατ’ επιλογή και μόνο, των διδασκόντων στο πλαίσιο εικαστικών - καλλιτεχνικών δημιουργιών με θέμα:

**«ΑΠΟΚΡΙΕΣ 2025»**


Θα ακολουθήσει Αποκριάτικη εκδήλωση στον αύλειο χώρο του διδακτηρίου, από τις 11:00 έως 13:00 με χορό, τραγούδι και ξεφάντωμα σε συνεργασία με τον Σύλλογο Γονέων. & Κηδεμόνων, ο οποίος θα σας ενημερώσει σχετικά.

Το σχολείο θα μεριμνήσει για την ασφάλεια των μαθητών με ορισμό εφημεριών κατά τη διάρκεια της εκδήλωσης.

Οι μαθητές/τριες θα προσέλθουν μασκαρεμένοι, κατά βούληση και προαίρεση, χωρίς όπλα, σπαθιά, κομφετί, σπρέι και σερπαντίνες.

Οι σχολικές τσάντες θα περιέχουν μαθητικό υλικό κατ’ αντιστοιχία των προτροπών των υπεύθυνων εκπαιδευτικών των τμημάτων από την προηγούμενη ημέρα, αναλόγως των διδακτικών αντικειμένων που θα επεξεργαστούν.

Το ολοήμερο σχολείο, πρωινή και απογευματινή ζώνη θα λειτουργήσει κανονικά.



Ευχόμαστε σε όλους χαρούμενες ΑΠΟΚΡΙΕΣ!

**Ο ΣΥΛΛΟΓΟΣ ΔΙΔΑΣΚΟΝΤΩΝ**

**ΚΑΙ**

**Η Δ/ΝΣΗ ΤΟΥ ΣΧΟΛΕΙΟΥ**